News Update: Cathie Wood ขับรถไฟฟ้าจนไม่ได้เข้าปั๊มมา 3 ปี Ark พร้อมขายหุ้น Tesla ปีหน้า หากราคาถึงเป้า $3,000 - FINNOMENA
Cathie Wood เตรียมขายหุ้น Tesla ในปีหน้า หากราคาพุ่งแตะ $3,000 ซึ่งเป็นราคาเป้าหมาย 5 ปีที่เคยคาดการณ์ไว้ จากราคาปัจจุบันที่ประมาณ $750 
23 ก.ย. 2564

Cathie Wood เตรียมขายหุ้น Tesla ในปีหน้า หากราคาพุ่งแตะ $3,000 ซึ่งเป็นราคาเป้าหมาย 5 ปีที่เคยคาดการณ์ไว้ จากราคาปัจจุบันที่ประมาณ $750 
ในงานประชุม Morningstar Investment Conference เมื่อวานนี้ (22 ก.ย.) Cathie Wood ซีอีโอของ Ark Invest ตอบโต้กับ Rob Arnott ประธาน Research Affiliates ผู้ไม่เชื่อการลงทุนในหุ้นเติบโตที่มีมูลค่าสูงอย่าง Tesla
Rob Arnott ตั้งคำถามว่า ผู้จัดการกองทุนควรตัดสินใจอย่างไรเมื่อต้องการลดสัดส่วนการลงทุน? อะไรคือวินัยการขายที่ปกป้องผลกำไร? และ อะไรคือวินัยในการขายที่ทำให้ Ark สามารถย้ายไปลงทุนหุ้นเปลี่ยนโลกตัวใหม่? 
Cathie Wood ตอบคำถามเกี่ยวกับประเด็นการขายหุ้น Tesla พร้อมทั้งกล่าวปกป้องหุ้น Tesla ซึ่งเป็นหุ้นที่ Ark มีสัดส่วนเดิมพันที่สูง
Cathie Wood ระบุถึงข้อดีหลายอย่างของรถยนต์ไฟฟ้า เช่น รถยนต์ไฟฟ้าทำให้เธอไม่ต้องไปที่ปั๊มน้ำมันตั้งแต่ ก.ย. ปี 2018 และกล่าวว่าราคาแบตเตอรี่ที่ลดลง จะทำให้ราคาเฉลี่ยของรถยนต์ไฟฟ้าต่ำกว่ารถยนต์ที่ใช้น้ำมันภายในปีหน้า โดยคาดว่าในปี 2025 ราคารถยนต์ไฟฟ้าจะอยู่ที่ $18,000 ในขณะที่ราคารถยนต์ทั่วไปอยู่ที่ประมาณ $25,000-$26,000
ปีนี้เป็นปีที่อยากลำบากของ Ark เพราะกองทุนเด่นอย่าง ARKK ที่สร้างผลตอบแทนเกือบ 150% ในปีที่แล้ว กลับมีผลตอบแทน -5% นับตั้งแต่ต้นปี
Cathie Wood ยังคงเชื่อมั่นการลงทุนใน Disruptive Technology และคาดว่าจะสามารถสร้างผลตอบแทนรวมที่ 30% ต่อปี และมั่นใจว่าตลาดไม่ได้อยู่ในสภาวะฟองสบู่
กองทุน Ark ได้เทขายหุ้น Tesla บางส่วน หลังราคาหุ้น Tesla ปรับตัวขึ้น ตามกลยุทธ์ ‘ขายผู้ชนะบางส่วน เพื่อลงทุนในเป้าหมายอื่น’ โดยตั้งแต่เดือน ก.ย. Ark ได้เทขายหุ้น Tesla ออกไปกว่า 350,000 หุ้น คิดเป็นมูลค่า 226 ล้านดอลลาร์
อ้างอิง: https://www.bloomberg.com/news/articles/2021-09-23/cathie-wood-would-sell-tesla-next-year-if-it-reached-3-000?srnd=premium-asia
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK Invest
ARKK
Cathie Wood
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA